Cât a costat videoclipul de promovare al DNA, care seamănă cu un trailer de film de acțiune. Bogdan Naumovici: "Mă întreb pentru ce l-au făcut".
DNA se promovează cu un clip asemănător unui trailer de film de acțiune. Bogdan Naumovici: "Nu știu care e noima lui. Mă întreb pentru ce l-au făcut". Spotul Direcției Naționale Anticorupție a costat 2.380 de lei.
Direcția Națională Anticorupție, care încă are același site de pe vremea când se numea Parchetul Național Anticorupție, are clip de promovare.Clipul a fost analizat la "Știu" de Felix Drăghici și Costi Mocanu alături de Bogdan Naumovici. Corespondenții Aleph News au întrebat reprezentanții DNA cât a costat, cine l-a făcut și care e scopul."Materialul video a fost realizat pentru a ilustra rolul și atribuțiile pe care DNA le are în cadrul sistemului judiciar din România. Filmul a costat 2.380 lei. Filmul a fost realizat în perioada 15.02.2019 – 5.03.2019 de către SC Vagabond FILM SRL-D", este răspunsul DNA pentru Aleph News.